Je ich niekoľko a je potrebné poznať nielen formu a výšku podpory, ale aj ich výhodnosť a podmienky poskytovania. ŠFRB poskytuje výhodný stavebný úver na účel podpory obnovy bytovej budovy. Úver sa poskytuje len raz, preto je predovšetkým vhodné využiť všetky účely podpory obnovy bytovej budovy. Účelové úvery na obnovu bytovej budovy poskytujú stavebné sporiteľne, ale aj ďalšie bankové subjekty. Využiť ponuku stavebných sporiteľní je výhodné najmä vtedy, ak vlastníci začali šetriť skôr. Ani toto však pre využitie ponúkaných finančných nástrojov nemusí byť rozhodujúce. V ponuke komerčných bánk je možnosť rýchlejšieho získania úveru a v niektorých prípadoch je i výhodnejšia forma ručenia.